Tibeto skveras (Kaunas)

Tibeto skveras – skveras Kaune, Trakų ir Krėvos gatvių sankryžoje esančioje trikampėje salelėje, į pietryčius nuo šių gatvių sankirtos, rytinėje Krėvos g. pusėje, į šiaurę nuo Ramybės parko. Pavadintas nepriklausomybės siekiančio autonominio Tibeto regiono vardu. Kaune skverui suteiktas Tibeto vardas, Kauno žinios, 2010 m. birželio 3 d. Netoli skvero veikia įvairių tautų ir religinių konfesijų atstovų įstaigos (Kauno mečetė, A. Puškino gimnazija).

 Istorija 

2010 m. Tibetui skirti skverą pasiūlė Tibeto kultūros paramos ir labdaros fondas. Šią iniciatyvą palaikė UNESCO komisija Lietuvoje, tarpparlamentinė grupė ryšiams su Tibetu, Jurgos Ivanauskaitės kūrybos paveldo centras.Tibeto skveras turėtų įsikurti ir Kaune, delfi.lt, 2010 m. birželio 3 d. Kauno miesto savivaldybė tokio skvero įkūrimui pritarė tų pačių metų gegužės 12 d.

Pavadinimų sumanymo ir atminimo įamžinimo komisijoje Kaune netrūko diskusijų dėl Tibeto vardo suteikimo skverui, nes Kaunas giminiuojasi su Kinijos miestu Siamenu. Manyta, kad geriau nereikėtų pyktis su kinais, kurių delegacijos lankosi ir šiame mieste.Tibeto skvero Kaune Dalai Lamai geriau nerodyti, Kauno diena, 2013-09-13

Apie Tibeto skverą Kaune žinoma mažiau nei apie analogą Vilniuje. Kaune esantis Tibeto skveras 2016 m. buvo išgarsėjęs kaip vieta, kur vyko protestai prieš infliaciją.Sėdėsim, Burbėsim Ir Niekur Nesitrauksim - Kaunas, Facebook

2021 m. vasario mėn. Tibeto skveras buvo pažymėtas jo pavadinimą nurodančia informacine lentele.

 Šaltiniai 

Kategorija:Kauno skverai